Ir-Regolament tal-Kummissjoni (KE) Nru 1225/2003
tad-9 ta' Lulju 2003
li jagħti bidu għar-reviżjoni "esportatur ġdid" tar-Regolament tal-Kunsill (KE) Nru 1600/1999 li jimponi dazji definittivi anti-dumping fuq l-importazzjonijiet ta' wajers ta' l-istainless steel b'djametru ta' 1 mm jew iżjed li joriġinaw mill-Indja, wara li jitneħħa d-dazju fuq importazzjonijiet minn esportatur wieħed f'dan il-pajjiż u li jagħmlu dawn l-importazzjonijiet bla ħsara għar-reġistrazzjoni
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 384/96/ [1] tat-22 ta' Diċembru 1995 fuq il-protezzjoni kontra l-importazzjoni iddampjati mill-pajjiżi li mhumiex membri tal-Komunità Ewropea (ir-Regolament bażiku), kif l-aħħar emendat bir-Regolament (KE) Nru 1972/2002 [2], u b'mod partikolari l-Artikolu 11(3) u 4,
Wara konsultazzjoni mal-Kumitat ta' Konsulenza,
Billi:
A. TALBA GĦAL REVIŻJONI
(1) Il-Kummissjoni irċeviet applikazzjoni għal reviżjoni "esportatur ġdid" tar-Regolament bażiku. L-applikazzjoni kienet alloġġata minn VSL Wires Limited (l-applikant), produttur li jesporta fl-Indja (il-pajjiż ikkonċernat).
B. PRODOTT
(2) Il-prodott li qed jiġi revedut hu wajer ta' l-istainless steel b'djametru ta' 1 mm jew aktar, li bil-piż jkollu 2,5 % jew aktar nikel, barra wajer li bil-piż jkollu 28 % jew aktar imma mhux iżjed minn 31 % ta' nikel u 20 % jew aktar imma mhux iżjed minn 22 % ta' kromju li joriġina mill-Indja (il-prodotti ikkonċernat), li bħalissa hu klassifikat taħt il-kodiċi NM ex72230019. Dan il-kodiċi NM hu mogħti biss għall-informazzjoni.
Ċ. MIŻURI EŻISTENTI
(3) Il-miżuri li huma fis-seħħ bħalissa huma dazji anti-dumping imposti mir-Regolament tal-Kunsill (KE) Nru 1600/1999 [3] li taħthom l-importazzjonijiet fil-Komunità tal-prodott ikkonċernat li joriġina mill-Indja, u fabbrikat mill-applikanti, huma bla ħsara għall-dazji definittivi anti-dumping ta' 55,6 %, bl-eċċzzjoni ta' ħafna kumpaniji lil huma msemmija speċifikament li huma bla ħsara għar-rati ta' dazju individwali.
D. RAĠUNIJIET GĦAR-REVIŻJONI
(4) L-applikanti jallega li hu ma esportax il-prodott ikkonċernat lill-Komunità matul il-perjodu ta' investigazzjoni li fuqu ġew ibbażati l-miżuri anti-dumping, jiġifieri il-perjodu mill-1 ta' April 1997 sal-31 ta' Marzu 1998 (il-perjodu oriġinali ta' l-investigazzjoni).
L-applikanti jallega ukoll li hu beda jesporta l-prodott ikkonċernat lill-Komunità wara t-tmiem tal-perjodu ta' investigazzjoni, u li hu ma jiġix minn kwalunkwe produtturi li jewportaw il-prodott ikkonċernat, li huma bla ħsara għall-miżuri anti-dumping imsemmija hawn fuq.
E. PROĊEDURA
(5) Il-produtturi tal-Komunità huma magħrufa li huma ikkonċernati kienu infurmati bl-applikazzjoni t'hawn fuq u ingħataw l-opportunità li jsemmgħu leħinhom. L-ebda kumment ma wasal.
Wara li eżaminat il-provi disponibbli, il-Kummissjoni ikkonkludiet li hemm provi biżżejjed biex tiġġustifika l-bidu ta' reviżjoni "esportatur ġdid", skond l-Artikolu 11(4) tar-Regolament Bażiku, bil-ħsieb li tiddetermina il-kwantità individwali ta' l-iddumpjar ta' l-applikant u, jekk jinstab xi iddumpjar, il-livell ta' dazju li għalih iridu jiċu bla ħsara l-importazzjonijiet fil-Komunità tal-prodott ikkonċernat.
(a) Kwestjonarji
Sabiex tikseb l-informazzjoni li jidhrilha li hi neċessarja għall-investigazzjonijiet tagħha, il-Kummissjoni se tibgħat kwestjonarju lill-applikant.
(b) Ġbir ta' informazzjoni u azjenda tas-seduta
Kull parti interessat hi hawnhekk mistiedna li turi l-opinjoni tagħha bil-kitba u li tipprovdi evidenza li issostni l-opinjoni. Barra minn hekk, il-Kummissjoni tista', tisma' il-partijiet interessati, basta dawn jagħmlu talba bil-miktub li turi li hemm raġunijiet partikolari il għala dawn għandhom jiġu mismugħa.
F. TNEĦĦIJA TA' DAZJU LI HEMM FIS-SEĦĦ U REĠISTRAZZJONI TA' L-IMPORTAZZJONIJIET
(6) Skond l-Artikolu 11(4) tar-Regolament Bażiku, d-dazji fis-seħħ anti-dumping għandhom jitneħħew għall-importazzjonijiet tal-prodott ikkonċernat li hu magħmul u mibjugħ għall-esportazzjoni lejn il-Komunità mill-applikant. Fl-istess ħin, it-tali importazzjonijiet għandhom isiru bla ħsara għar-reġistrazzjoni b'mod konformi ma' l-Artikolu 14(5) tar-Regolament Bażiku, sabiex jiġi assigurat li jekk ir-riżultat tar-reviżjoni juri iddumpjar b'rispett lejn l-applikant, d-dazji anti-dumping jistgħu jitneħħew retroattivament mid-data tal-bidu ta' din ir-reviżjoni. L-ammont possibbli ta' kemm għandu jagħmel tajjeb fil-futur ta' l-applikant ma jistgġux jiġu estimati f'dan l-istadju tal-proċess.
G. ŻMIEN LIMITAT
(7) Fl-interess ta' amministrazzjoni soda, għandhom jkunu magħrufa l-limiti ta' żmien li fihom:
- partijiet interessati jistgħu juru dan lill-Kummissjoni, jippreżentaw l-opinjonijiet tagħhom bil-kitba u jissottomettu t-tweġibijiet tal-kwestjonarju msemmi fil-premess 5(a) ta' dan ir-Regolament jew kwalunkwe informazzjoni oħra li li għandu jingħata każ tagħha matul l-investigazzjoni,
- partijiet interessati jistgħu jagħmlu talba bil-miktub li għandha tinstema' mill-Kummissjoni.
H. BLA KO-OPERAZZJONI
(8) Fil-każijiet fejn kwalunkwe parti interessata tirrifjuta aċċess għaliha jew inkella ma tipprovdix l-informazzjoni neċessarja fiż-żmien limitat, jew timpedixxi sinifikament l-investigazzjoni, il-konklużjonijiet, l-affermattivi jew in-negattivi, jistgħu jsiru skond l-Artikolu 18 tar-Regolament Bażiku, fuq il-bażi tal-fatti disponibbli,
Fejn jinstab li kwalunkwe parti interessata forniet informazzjoni falza jew qarrieqi, l-informazzjoni għandha tkun injorata u jista' jsir użu tal-fatti disponibbli,
ADOTTAT DAN IR-REGOLAMENT:
Artikolu 1
Reviżjoni tar-Regolament (KE) Nru 1600/1999 hu hawnhekk mibdi skond l-Artikolu 11(4) tar-Regolament (KE) Nru 384/96 sabiex jiġi stabbilit jekk, u sa fejn, l-importazzjonijiet ta' wajer ta' l-istainless steel b'djametru ta' 1 mm jew iżjed, li bil-piż jkun fih 2,5 % jew iżjed ta' nikel, barra wajer li bil-piż jkollu 28 % jew aktar imma mhux iżjed minn 31 % ta' nikel u 20 % jew aktar imma mhux iżjed minn 22 % ta' kromju li jaqa' taħt il-kodiċi NM ex72230019 (kodiċi TARIC 7223001990) li joriġina mill-Indja, fabbrikat u mibjugħ għall-esportazzjoni lejn il-Komunità minn VSL Wires Limited (kodiċi addizzjonali TARIC A 444) għandu jkun bla ħsara għad-dazji anti-dumping imposti mir-Regolament tal-Kunsill (KE) Nru 1600/1999.
Artikolu 2
Id-dazji anti-dumping imposti mir-Regolament (KE) Nru 1600/1999 huma hawnhekk mħassra b'rispett lejn l-importazzjonijiet identifikati fl-Artikolu 1 tar-Regolament preżenti.
Artikolu 3
L-awtoritajiet tad-dwana huma hawnhekk diretti, skond l-Artikolu 14(5) tar-Regolament (KE) Nru 384/96, biex jieħdu l-passi xierqa biex jirreġistraw l-importazzjonijiet identifikati fl-Artikolu 1 ta' dan ir-Regolament. Ir-Reġistrazzjoni għandha tiskadi disa' xhur wara d-data tad-dħul fis-seħħ ta' dan ir-Regolament.
Artikolu 4
Il-partijiet interessati, jekk jingħata kont tar-rappreżentanti tagħhom matul l-investigazzjoni, iridu javżaw lill-Kumissjoni, jippreżentaw l-opinjonijiet tagħhom bil-kitba u jissottomettu t-tweġibiet tal-kwestjonarju imsemmi fil-premess 5(a) ta' dan ir-Regolament jew kwalunkwe informazzjoni oħra, kemm-il darba ma jkunx speċifikat xort'oħra, fi żmien 40 ġurnata mid-dħul fis-seħħ ta' dan ir-Regolament. Qed tingħata attenzjoni lill-fatt li l-eżerċizzju tal-maġġoranza tad-drittijiet tal-proċedura imfassla fir-Regolament Bażiku jiddependu fuq il-fatt li l-parti tavża lill-Kummissjoni fil-perjodu imsemmi qabel.
Il-partijiet interessati jistgħu wkoll japplikaw bil-kitba biex jinstemgħu mill-Kummissjoni fl-istess limitu ta' żmien ta' 40 ġurnata.
Kull sottomissjoni u kull talba magħmula mill-partijiet interessati għandhom isiru bil-kitba (mhux f'format elettroniku, kemm-il darba ma jkunx speċifikat xort'oħra), u trid turi l-isem, l-indirizz, indirizz elettroniku, telefon u fax, u/jew numru telex tal-parti interessata.
Kwalunkwe informazzjoni li għandha x'taqsam mal-materja, kwalunkwe talba għal xi seduta għandha tintbgħat fl-indirizz li ġej:
Kummissjoni Ewropea
Id-Direttorat-Ġenerali għall-Kummerċ tal-
Direttorat B
Uffiċċju: J-79 05/16
B - 1049 Brussel
Fax (32 2) 295 65 05
Telex COMEU B 21877.
Artikolu 5
Dan ir-Regolament għandu jidħol fis-seħħ fil-ġurnata ta' wara l-pubblikazzjoni fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-9 ta' Lulju 2003.